cyanic-selkie/wikianc huggingface dataset:
Soong Mei-ling
Soong Mei-ling of, wettiglik, Soong May-ling (Chinees: 宋美齡; pinyin: Sòng Měilíng; 5 Maart 1898 – 23 Oktober 2003), ook bekend as Madame Chiang Kai-shek of Madame Chiang, was 'n Chinese politieke figuur wat eerste dame van die Republiek van China was, die vrou van Generalissimo en president Chiang Kai-shek. Soong het 'n prominente rol in die politiek van die Republiek van China gespeel en was die skoonsuster van Sun Yat-sen, die stigter en die leier van die Republiek van China. Sy was aktief in die burgerlike lewe van haar land en het baie ere- en aktiewe posisies beklee, insluitend voorsitter van Fu Jen Katolieke Universiteit. Tydens die Tweede Wêreldoorlog het sy teen die Japannese inval van China georganiseer; en het in 1943 'n agt maande lange spreektoer deur die Verenigde State van Amerika gehou om steun te kry.
H. M. Wynant
H. M. Wynant (gebore 12 Februarie 1927) is 'n Amerikaanse akteur. Hy is bekend vir sy rolle in die rolprente Run of the Arrow (1957) en Conquest of the Planet of the Apes (1972), en in die televisiereekse The Twilight Zone (1959) en Mannix (1967).
Dianofka
Dianofka (Russies: Диановка) is 'n klein Kasakse dorpie in Astrachan-oblast, Rusland wat tot die Kozlowo Plaaslike Munisipaliteit behoort. Soos baie ander nedersettings in Wolodarski-rajon, is dit op 'n eiland in die Wolga-rivierdelta geleë.
Gwelo Goodman
In 1920, ná 'n paar jaar in Durban en Johannesburg, het hy hom in Nuweland gevestig. Sy groot deurbraak het Goodman egter behaal met 'n uitstalling in die galery van die Royal Institute in Piccadilly. Die uitstalling is in 1924 gehou en het Gwelo Goodman se naam in die kunskringe van Londen gevestig.
Mycale jasoniae
Mycale jasoniae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Mycale laevis
Die spons behoort tot die genus Mycale en tot die familie Mycalidae. Die wetenskaplike naam van die spesie is die eerste keer geldig gepubliseer in 1882 deur Carter.
Geboorte
Unipare en multipare soogdiere
Sommige soorte soogdiere skenk aan slegs een kleintjie geboorte (unipare soogdiere) terwyl ander soorte aan meer as een kleintjie per werpsel geboorte gee (multipare soogdiere). Die meeste hoefdiere, seeleeus, robbe, walvisagtiges, ape en vlermuise is unipaar. Die landroofdiere, knaagdiere, varke en inseketers is almal muItipaar.
Nesbou
Die geboorte van honde en katte duur langer. Daar is ook gewoonlik 'n rusperiode tussen die geboorte van die verskillende kleintjies, wat kan wissel tussen 5 minute en 1 uur. Rotte en muise het ook meer tyd vir hul geboortes nodig as konyne. Omtrent alle nesblyers eet die plasenta op, terwyl hierdie verskynsel ook by sommige unipare soogdiere, wat dikwels planteters is, aangetref word. Na alle waarskynlikheid word dit gedoen om alle tekens van die geboorte uit te wis en roofdiere van die geboortepiek weg te hou. Diere soos byvoorbeeld die walvis, wat in die water geboorte gee, hoef nie die plasenta op te eet nie omdat dit deur die water weggespoel word.
Tekens van swangerskap
'n Veilige metode om die baba in die baarmoeder sigbaar te maak, is met ‘n sonar. Met 'n sonarondersoek word 'n apparaat wat hoëfrekwensietrillings uitstuur, op die moeder se buik geplaas en die presiese ligging van die baba se liggaam word teruggekaats en dan op 'n fluoorskerm sigbaar gemaak. Sonars word gewoonlik gebruik om die ontwikkeling van die baba te bepaal deur byvoorbeeld sy skedelomtrek te meet, die baba se posisie te bepaal en vele meer.
Tim Morton
Tim Morton (gebore 5 Mei 1984) is 'n Amerikaanse akteur, kinematograaf, en regisseur. Hy is bekend vir sy rolle in die rolprente Away (A)wake (2005), Team Picture (2007), New Cops (2016), en Body Swap (2019).
Robert Stroud
Stroud is in Seattle, Washington, gebore en het van sy alkoholis-pa weggeloop toe hy 13 jaar oud was. Teen die tyd dat hy 18 was, was hy 'n koppelaar in Alaska. In Januarie 1909 het hy 'n kroegman gedood wat sy minnares aangeval het, en hy is tot 12 jaar gevangenisstraf gevonnis. Stroud het 'n reputasie as 'n gevaarlike gevangene gekry wat voortdurend met ander gevangenes en tronkpersoneel slaags was. In 1916 het hy 'n bewaarder doodgesteek. Hy is aan moord skuldig bevind en ter dood veroordeel, maar ná verskeie verhore is sy vonnis tot lewenslange tronkstraf in eensame opsluiting versag.
Hou-Hou
Die naam, wat ook Houhou geskryf word, is afgelei van 'n Khoi-woord wat Sewe fonteine beteken. Daar is 'n soutpan na die weste van Hou-Hou wat die Afrikaanse naam Sewefonteinsoutpan dra.
Rajiv Gandhi Internasionale Lughawe
Terminaal
Die lughawe het 57 parkeerplekke vir vliegtuie, 47 afgeleë parkeerplekke en 10 lugbrûe. In Januarie 2019 het die GHIAL nog 26 parkeerplekke bygevoeg wat dit 'n totaal van 83 parkeerplekke gee.
Bill Zuckert
Bill Zuckert (18 Desember 1915 – 23 Januarie 1997) was 'n Amerikaanse akteur. Hy was bekend vir sy rolle in die rolprente Hang 'Em High (1968), Naked Gun 33 1/3: The Final Insult (1994), en Ace Ventura: Pet Detective (1994), en in die televisiereeks Star Trek (1966).
Christofh Willibald Gluck
In 1736 was Milaan sy eerste belangrikste standplaas waar hy aan die huiskapel van die aristokraat Francesco Saverio Melzi verbonde was. Hy het hier by Giovanni Battista Sammartini komposisielesse geneem en sy eerste opera Artaserse is in 1741 hier uitgevoer. Die opera is goed ontvang en dit het aan hom in die daaropvolgende jare gereeld opera opdragte uit verskillende Italiaanse stede, en in 1745 ook uit Londen, besorg. In Londen het hy ook kennis gemaak met Händel en sy musiek. Die jare ná 1746 het Gluck weer op die vasteland deurgebring, toe as kapelmeester van 'n rondreisende operageselskap.
Mycale massa
Die spons behoort tot die genus Mycale en tot die familie Mycalidae. Die wetenskaplike naam van die spesie is die eerste keer geldig gepubliseer in 1862 deur Schmidt.
Lughawe-ongeluktender
'n Lughawe-ongeluktender (in sommige lande bekend as 'n lughawebrandtoestel) is 'n gespesialiseerde brandweerwa wat ontwerp is vir gebruik in vliegtuigbrandbestryding op vliegvelde, lughawens en militêre lugbasisse.
Baranofka (Wolodarski-rajon)
Baranofka (Russies: Барановка) is 'n Kasakse dorpie in Astrachan-oblast, Rusland wat tot die Kalinino Plaaslike Munisipaliteit behoort. Soos baie ander nedersettings in Wolodarski-rajon, is dit op 'n eiland in die Wolga-rivierdelta geleë.
Kalinino (Astrachan-oblast)
Kalinino (Russies: Калинино) is 'n Kasakse dorpie in Astrachan-oblast, Rusland en die setel van die gelyknamige Kalinino Plaaslike Munisipaliteit wat nog vyf kleiner nedersettings insluit. Soos baie ander nedersettings in Wolodarski-rajon, is dit op 'n eiland in die Wolga-rivierdelta geleë.
Elena Caragiani-Stoenescu
Elena Caragiani-Stoenescu (13 Mei 1887, Tecuci – 29 Maart 1929, Boekarest) was die eerste vroulike vlieënier in Roemenië.
Ebon Moss-Bachrach
Ebon Moss-Bachrach (gebore 19 Maart 1977) is 'n Amerikaanse akteur. Hy is bekend vir sy rolle in die televisiereekse Girls (2012) en The Punisher (2017).
Pieter Heerma
Hy was CDA veldtog leier vir die algemene verkiesing van 2012. Hy was voorheen pers woordvoerder van die CDA fraksie.
Van 21 Mei 2019 tot 18 Maart 2021 was hy die CDA se parlementêre leier gewees (opgevolg deur Wopke Hoekstra) en sedert 10 Januarie 2022 weer eens.
Lebjazje (Wolodarski-rajon)
Lebjazje (Russies: Лебяжье) is 'n Kasakse dorpie in Astrachan-oblast, Rusland wat tot die Kalinino Plaaslike Munisipaliteit behoort. Soos baie ander nedersettings in Wolodarski-rajon, is dit op 'n eiland in die Wolga-rivierdelta geleë. Die dorpie se naam kom van die Russiese woord vir "swaan".
Narimanowo (Astrachan-oblast)
Demografie
Volgens Sensus 2010 het Narimanowo 125 inwoners gehad, van wie almal etniese Kasakke was.
Michael Mosley (akteur)
Michael Mosley (gebore 16 September 1978) is 'n Amerikaanse akteur, regisseur, en vervaardiger. Hy is bekend vir sy rolle in die televisiereekse Castle (2009), Sirens (2014), Ozark (2017), en Seven Seconds (2018).
Metalasia muricata
Hierdie plant is een van 8 spesies van die fynbosbioon wat Apis mellifera capensis, die Kaapse heuningby, se belangrikste bronne vir sy stuifmeel en heuning is.
Mycale rara
Die spons behoort tot die genus Mycale en tot die familie Mycalidae. Die wetenskaplike naam van die spesie is die eerste keer geldig gepubliseer in 1896 deur Dendy.
Cullen Moss
Cullen Moss is 'n Amerikaanse akteur en vervaardiger. Hy is bekend vir sy rolle in die rolprente 99 Homes (2014), The Birth of a Nation (2016), en Hidden Figures (2016), en in die televisiereeks The Walking Dead (2010).
Ochna vaccinioides
Ochna vaccinioides is 'n struik wat tot die Ochnaceae familie hoort. Die spesie is endemies aan Madagaskar.
NG gemeente Wesselsbron
Op 8 Desember 1928 besluit die kerkraad dat ’n begin met die insameling van ’n kerkboufonds gemaak word. Ná raadpleging en organisasie vooraf word op 1 Februarie 1929 eenparig op ’n gemeentevergadering besluit dat ds. Muller saam met elke diaken in die gemeente vir die boufonds sal kollekteer. Op dieselfde vergadering het oudl. Hennie van der Merwe die bal aan die rol gesit deur £500 te gee as daar 20 ander is wat elk £100 gee; 12 honderdponders het opgestaan en etlike vyftigponders.
Ellen Bry
Ellen Bry (gebore 13 Februarie 1951) is 'n Amerikaanse aktrise. Sy is bekend vir haar rolle in die rolprente Deep Impact (1998), Mission: Impossible III (2006), en The Lost & Found Family (2009), en in die televisiereeks The Amazing Spider-Man (1977).
Stephen Gray
Lewe
In dieselfde jaar het hy ook 'n M.A.-graad in die skone kunste aan die Universiteit van Iowa in Amerika behaal. Hy het dié jaar ook deelgeneem aan die Iowa Writers Workshop en onder Kurt Vonnegut gestudeer.
Gray was ook redakteur van verskeie literêre publikasies, onder meer Writers' territory (1973), Southern African stories of the seventies (dit is hersien en het in 1980 as Modern South African stories verskyn), A world of their own: Southern African poets of the seventies (1976), Theatre One (1978), Theatre Two (1980) en talle ander.
Tjoerino (Astrachan-oblast)
Tjoerino (Russies: Тюрино) is 'n Kasakse dorpie in Astrachan-oblast, Rusland. Dit behoort tot die Kozlowo Plaaslike Munisipaliteit wat nog agt nedersettings insluit. Soos baie ander nedersettings in Wolodarski-rajon, is dit op 'n eiland in die Wolga-rivierdelta geleë.
NG gemeente Naboomspruit
Gedurende Augustus 1949 is ds. Z.J. van Zyl hier bevestig. In 1952 het Ons gemeentelike feesalbum berig: “Op elke gebied het die gemeente sedert sy stigting gevorder: Die getal lidmate het van 500 tot 850 toegeneem; finansieel is ons selfstandig; ’n eie sendinggemeente is afgestig; ons beskik oor twee ruim kerksale (Naboomspruit en Roedtan), benewens ons pastorie en ander boupersele, terwyl daar reeds oor die £4 000 in hande is vir die bou van ons nuwe kerk.”
Ochna boiviniana
Ochna boiviniana is 'n struik wat tot die Ochnaceae familie hoort. Die spesie is endemies aan Madagaskar.
Suzette de Ridder
Herkoms
Tollie, haar ma is op die familieplaas Holfontein in die distrik Ottosdal in die Wes-Transvaal gebore. Van haar gelukkige kinderdae op die plaas tot die vroeë dood van haar ma in 1918 kon sy nooit genoeg vertel nie. Sy het hierdie sonnige tydperk uit haar verlede en haar ouers vir wie sy 'n wonderlike verering gehad het voortdurend in herinnering geroep en sodoende dit laat voortleef en deel gemaak van die belewenis van haar kinders en klein kinders. Haar laerskooldae het sy op die Oost-Eindskool te Pretoria deurgebring waarna sy haar skoolloopbaan aan die die Hoër Meisieskool Bloemhof op Stellenbosch voltooi het. Aan die Spes Bona Musiekkollege van die Universiteit van Kaapstad het sy haar studie in musiek voortgesit en as talentvolle meisie dikwels in sang- en klavieruitvoerings opgetree. In 1954 het sy 'n ernstige breinoperasie ondergaan. Dit het tot gevolg gehad dat sy aan die linkerkant gedeeltelik verlam was. Hierdie beproewing het meegebring dat sy haar in 'n groot mate aan die omgang met mense, waarvoor sy met haar opgeruimde gees so lief was, onttrek het. Deur haar geloof en onwrikbare wil en sterkte van gees het sy nogtans die fisieke terugslag tot 'n groot mate te bowe gekom en haar familiekring die rol van 'n eggenote, ma en ouma met warmte en liefde vervul.
Opleiding
Ná haar voltooiing van haar skooldae, eers aan die Central Primary School en daarna aan die High School for Girls te Potchefstroom en Leith Academy in Edinburgh, Skotland (1939), het sy haar graad B.A.Ed.Phys. (H.O.D.) in 1951 aan die Universiteit van Pretoria verwerf.
Haar eerste werk was as onderwyseres vir ’n jaar aan die Hoërskool Heidelberg, Tvl., in 1952 waarna sy van 1953-1956 onderwys in Engels aan die Afrikaanse Hoër Meisieskool in Pretoria onder die wel bekende hoof, mej. E.C. Steyn, gegee het.
Moskwa (skip)
Aanval en ontploffing
Die missiele is blykbaar afgevuur vanaf 'n landgebaseerde lanseerder naby Odesa, wat 100 km daarvandaan geleë was. Die kruiser was toegerus met 'n drievoudige lugverdedigingstelsel wat, indien dit behoorlik bedryf is, die skip drie vlakke van verdediging moes gegee het om ditself teen 'n R-360 Neptune-missielaanval te verdedig. Oekraïense bronne het berig dat die aanval ondersteun is deur 'n Bayraktar TB2-gevegshommeltuig, wat die Russiese skip se verdediging afgelei het. Op 14 April het die Oekraïense Suidelike Kommando beweer dat die Moskwa omgeslaan het en besig was om te sink.
Invloed
Moskwa is die grootste oorlogskip wat sedert die Tweede Wêreldoorlog in 'n militêre aksie gesink is. Die laaste keer dat 'n skip van soortgelyke grootte gesink is, was die kruiser ARA General Belgrano, wat tydens die Falklandoorlog deur die Britse Vloot gesink is. Dit sou ook die grootste Russiese skip wees wat deur vyandelike optrede gesink is sedert Duitse vliegtuie die Sowjet-slagskip Marat in 1941 gebombardeer het en die eerste verlies van 'n Russiese vlagskip in oorlogstyd sedert die sink in 1905 van die slagskip Russiese slagskip Knyaz Suvorov deur Japan tydens die Slag van Tsushima in die Russies-Japannese Oorlog.
Suzette de Ridder
Kultuurdeelname
Sy het ’n vol lewe met baie belangstellings gehad maar haar groot liefdes was tuinmaak, lees en die versamel van Africanaboeke. Sy het saam met Johan die Pretoriase Leserskring gestig en was ywerig daarby betrokke.
Mycale cleistochela
Die spons behoort tot die genus Mycale en tot die familie Mycalidae. Die wetenskaplike naam van die spesie is die eerste keer geldig gepubliseer in 1971 deur Vacelet & Vasseur.
Mycale cliftoni
Mycale cliftoni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Margot Fonteyn
Benewens rolle uit klassieke ballette het haar repertoire ook bestaan uit die talle rolle wat sy geskep het in van sir Frederick Ashton se ballette, soos Horoscope, Symphonic Variations, Daphnis and Ghloë en Ondine. Die herlewings wat ballette soos Fokine se Firebird en Petrouchka beleef het, is in groot mate te danke aan Fonteyn se uitmuntende vertolkings. Haar aanvoeling vir musiek, haar perfekte tegniek en uitstekende vertolking van rolle het aan haar internasionale roem besorg.
Haar veelbesproke verbintenis met die Russiese danser Rudolf Nureyev het in die vroeë sestigerjare begin en het na baie kenners se mening gelei tot 'n verdieping en verryking van haar karakteriserings.
Lawrence Aurelius Folley
Lawrence Folley (6 Desember 1928 – 14 Januarie 2007) was 'n bekende Suid-Afrikaanse operabariton wat bekendheid vir sy ernstige sowel as ligte rolle verwerf het. Folley is op 6 Desember 1929 in Benoni gebore. Hy het sy vroeë opleiding in sang ontvang van Gillan Davis in Benoni en Aimeé Parkerson in Johannesburg. In 1953 trou Lawrence met Marie Lotter, ’n violiste wat in die Truk-orkes gespeel het, en hulle gaan woon in Londen. Van 1953 tot 1957 het hy aan die Guildhall School of Music en aan die Morley College in Engeland gestudeer, en, met behulp van 'n studiebeurs, agttien maande lank ook aan die London School of Opera. Hy het saam met reisende geselskappe in Engeland opgetree en sy eerste vaste aanstelling was as lid van die Sadler's Wells-geselskap. Hier het hy agt jaar lank opgetree en onder meer rolle in buitengewone werke soos Prokofiëf se Liefde vir drie Lemoene, Ravel se L'Heure Espagnole en Leonard Bernstein se Trouble in Tahiti vertolk.
Polenta
Polenta
Lasarus-groep
Lasarus-groep (Engels: Lazarus Group, ook bekend onder byname soos Guardians of Peace, Hidden Cobra of Whois Team) ) is 'n kubermisdaadgroep wat bestaan uit 'n onbekende aantal individue wat deur die Noord-Koreaanse staat bestuur word. Alhoewel daar nie veel oor die Lasarus-groep bekend is nie, het navorsers baie kuberaanvalle aan hulle toegeskryf tussen 2010 en 2022. Oorspronklik 'n kriminele groep, is die groep nou aangewys as 'n gevorderde aanhoudende bedreiging weens die beoogde aard, bedreiging en wye verskeidenheid metodes gebruik wanneer 'n operasie uitgevoer word. Name wat deur kuberveiligheidsorganisasies gegee word, sluit in HIDDEN COBRA (wat deur die Verenigde State se intelligensiegemeenskap gebruik word om na kwaadwillige kuberaktiwiteite deur die Noord-Koreaanse regering in die algemeen te verwys)  en Zink (deur Microsoft).
Waleri Zaloezjni
Biografie
Hy word een van die mees vrydenkende generaals genoem, wat die probleme van soldate en junior offisiere verstaan. As 'n verteenwoordiger van Oekraïense senior offisiere en 'n deelnemer aan die vyandelikhede in die Donbas, wat nie in die Sowjet-weermag gedien het nie, het 'n positiewe houding teenoor die vernuwing van personeel deur jong mense en die afwyking van Sowjet-praktyke. Een van sy eerste stappe in sy amp was om die weermag aan die front toe te laat om teenvuur te magtig in reaksie op die besetters sonder die toestemming van die topleierskap en om die behoefte vir die weermag om onnodige dokumente in te vul uit te skakel.
Militêre range
• Luitenant-generaal (24 Augustus 2021);
Japie Greyling
Japie Greyling (1890-1954) was een van Suid-Afrika se grootste kinderheIde. Tydens die Anglo-Boereoorlog het hy geweier om inligting oor 'n Boerekommando aan die Britte te verstrek selfs toe hy voor 'n vuurpeloton geplaas is. Dié gebeurtenis is in reliëf in die Kindermonument in Bloemfontein uitgebeeld.
The Promise
Styl en temas
Galgut se modernistiese styl en vertelling is al vergelyk met die tradisie van William Faulkner, Virginia Woolf en James Joyce. Volgens Jon Day van The Guardian beslaan die roman se verteller 'n "onbepaalde spasie, halfpad tussen eerste en derde persoon, en dit wissel van 'n skerp fokus op 'n enkele karakter tot 'n afgetrokke deurdringender blik, soms binne een paragraaf."
Alcatraz-gevangenis
Nadat Alcatraz in 1963 as 'n tronk gesluit is, is dit as 'n openbare museum heropen. Dit is een van San Francisco se grootste toeristeattraksies en lok sowat 1,5 miljoen besoekers per jaar.
Reputasie
Op 3 Desember 1940 het Henri Young sy medegevangene Rufus McCain vermoor. Hy het met die trappe af gehardloop van die meubelwinkel na die kleremakerswinkel, waar McCain gewerk het, en hom in sy nek gesteek; McCain is vyf uur later dood. Young is in 1933 na Alcatraz gestuur weens moord en was later in 'n ontsnappingspoging betrokke saam met Doc Barker, wat in die voorval doodgeskiet is. Hy het daarna 22 maande in eensame opsluiting gebly, maar is eindelik toegelaat om in die meubelwinkel te werk.
Laaste jare
thumb|240px|Van links: Tronkhoof James A. Johnston, onderhoof E.J. Miller en die distriksprokureur Frank J. Hennessy. Volgens 'n verslag van 1959 was Alcatraz meer as drie keer so duur om in stand te hou as die gemiddelde Amerikaanse gevangenis: $10 per gevangene per dag teenoor $3 in die meeste ander tronke. Die probleem is vererger deur die strukturele agteruitgang van die gebou weens blootstelling aan sout sproei, wat $5 miljoen sou verg om te herstel. Groot herstelwerk is in 1958 begin, maar teen 1961 het ingenieurs die gevangenis as 'n verlore saak beskou. Die prokureur-generaal Robert F. Kennedy het planne ingedien vir 'n nuwe maksimumsekuriteitsgevangenis in Marion, Illinois.
Ontsnappogings
Die eerste ontsnappoging is op 27 April 1936 deur Joseph Bowers aangewend toe hy vullis by die verbrandingsoond moes verbrand. Hy was besig om oor 'n heining aan die kant van die eiland te klim toe hy gesien word. Toe hy weier om die bevele van 'n korrektiewe beampte te gehoorsaam om af te klim, is hy geskiet. Hy is ernstig gewond in die val van verder as 15 m en is aan sy wonde dood.
Die tweede poging was op 16 Desember 1937 deur Theodore Cole en Ralph Roe. Tydens een van hulle werksessies in 'n werkwinkel het hulle die plat ysterstawe voor 'n venster afgesny en in die baai gespring. Dit was 'n stormagtige dag en die see was rof. Die tronkowerhede glo hulle het in die baai verdrink en dat hulle liggame die see in gespoel is.
Slag van Alcatraz
thumb|240px|Coy, Hubbard en Cretzer is in die Slag van Alcatraz dood. Die gewelddadigste ontsnappoging het op 2-4 Mei 1946 plaasgevind, toe 'n mislukte poging deur ses gevangenes gelei het tot wat bekend staan as die "Slag van Alcatraz".
"Ontsnapping" van Alcatraz
Die lêer van die US Marshals Service bly oop en aktief. Morris en die Anglinbroers is steeds op hulle lys van gesoektes.
Tronklewe en die selle
Selle moes skoon en netjies gehou word. Enige gevaarlike artikel wat in 'n sel of aan 'n gevangene gekry is, soos geld, dwelms of gereedskap wat iemand kon beseer of in 'n ontsnapping kon help, is as onwettig beskou en stappe kon teen die gevangene geneem word. Gevangenes moes drie keer per week in hulle selle skeer. Pogings om bewaarders te intimideer of aan te val is as 'n ernstige oortreding beskou.
Maksim Gorki
Latere lewe
Aan die einde van die 19de eeu en die begin van die 20ste eeu het Gorki begin om hom steeds sterker ten gunste van 'n sosiale omwenteling uit te spreek, onder meer in sy roman Foma Gordejef (1899). In 1901 is hy weens 'n artikel wat in die Marxistiese blad Die Lewe verskyn het, in hegtenis geneem, maar kort daarna weens sy gesondheidstoestand (tuberkulose) weer vrygelaat. In 1902 is Gorki voorgestel as lid van die Russiese Akademie van die Wetenskappe. Toe tsaar Nikolaas II dit persoonlik verhinder, het skrywers soos Anton Tsjechof en Wladimir Korolenko as lede bedank.
Alcatraz-gevangenis
Etes
Gevangenes sou om 06:30 wakker gemaak word en om 06:55 begin eet. 'n Ontbytspyskaart van 21 Maart 1963 is steeds op die bord in die gang te sien. Dit sluit 'n verskeidenheid droë graankosse in, asook 'n roereier, melk, gestoomde vrugte, roosterbrood, brood en botter. Middagete is om 11:20 in die eetsaal voorgesit, gevolg deur 'n rustydperk van 30 minute in die selle voordat gevangenes teruggekeer het werk toe tot 16:15.
Bewaardershuis
thumb|220px|Die bewaarders se huis en die vuurtoring. Die Bewaardershuis is langs die Alcatraz-vuurtoring geleë, aan die noordoostekant van die selblok. Die huis van drie verdiepings en 15 kamers is in 1921 gebou. Tussen 1934 en 1963 het die vier hoofbewaarders van Alcatraz hier gewoon.
Die luuksehuis het in sterk teenstelling met die res van die gevangenis gestaan, en die bewaarders het dikwels uitspattige partytjies hier gehou. Dit is vandag 'n ruïne, nadat dit in 1970 afgebrand is tydens die Indiaanse besetting van die eiland.
Nywerheidsgeboue
Op 10 Januarie 1935 het die gebou in 'n modderstorting tot naby die kant van 'n krans op die eiland geskuif. 'n Klipkeerwal is teen einde 1935 voltooi.
Kim Cloete
Loopbaan
Sy het as televisie-aanbieder vir SABC3, M-Net, kykNET, Craz-e en e.tv gewerk. Van 2008 tot 2009 het sy die SABC3- daggeselsprogram LunchBox aangebied. Buiten dit het sy ook gewerk as die aanbieder vir die kykNET-programme Zing! en Ontbytsake. In dieselfde jaar het sy die rol van "Billie" in die derde seisoen van die M-Net-dramareeks Jacob's Cross vertolk. Daarna het sy die rol "Neema" in die derde seisoen van die ITV UK-reeks Wild at Heart vertolk. In 2011 bied sy die SABC2-verskeidenheidkomedieprogram Kleur TV aan.
Banyuls-sur-Mer
Banyuls-sur-Mer is ’n dorp in die Franse département Pyrénées-Orientales en die gewes Languedoc-Roussillon met ’n oppervlakte van 42.43 vierkante kilometer en 4767 inwoners (2014). Sy inwoners word in Frans Banyulencs genoem.
Carol Marsh
Carol Marsh (10 Mei 1926 – 6 Maart 2010) was 'n Engelse aktrise. Sy was bekend vir haar rolle in die rolprente Brighton Rock (1948), Alice in Wonderland (1949), A Christmas Carol (1951), en Horror of Dracula (1958).
Frikkie van Biljon
Biografie
Frikkie is op 24 Oktober 1985 in Klerksdorp gebore as die tweede seun van Hannes en Betsie van Biljon.
Frikkie verwerf ’n B.Sc.-graad in Inligtingstegnologie aan die NWU PUK en is ook ’n voltydse rekenaarprogrammeerder.
Edie Martin
Edie Martin (1 Januarie 1880 – 22 Februarie 1964) was 'n Engelse aktrise. Sy was bekend vir haar rolle in die rolprente The History of Mr. Polly (1949), The Man in the White Suit (1951), The Lavender Hill Mob (1951), en Kidnapped (1960).
Uitroepteken
Die uitroepteken (!) word geplaas ná uitroepe en bevele, sinne wat emosie soos woede of verbasing uitdruk, of sinne wat hard uitgespreek word. (AWS, 2017)
Mycale paradoxa
Mycale paradoxa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Old Bushmills Distillery
Whiskey, wat onder die Bushmills-handelsmerk gebottel word, word uitsluitlik in die plaaslike distilleerdery gestook, met water uit die Saint Columb's Rill, 'n takrivier van die River Bush. Die distilleerdery is 'n toeriste-aantreklikheid wat besigtig mag word, met jaarliks sowat 120 000 besoekers.
Kommapunt
Neweskikking
Die kommapunt kan neweskikkend tussen twee onafhanklike hoofsinne gebruik word, dikwels in die plek van 'n neweskikkende voegwoord. Bv: Sê vir die kinders hulle moet hulle hande was; dis etenstyd. (AWS, 2017)
Mycale rhoi
Die spons behoort tot die genus Mycale en tot die familie Mycalidae. Die wetenskaplike naam van die spesie is die eerste keer geldig gepubliseer in 1998 deur Sim & Lee.
Korjakski
Onlangse aktiwiteit
Korjakski het in 1890 vir die eerste keer in die aangetekende geskiedenis uitgebars. Die uitbarsting het 'n lawa-uitvloei aan die suidwestelike hang en ondergrondse ontploffings veroorsaak.
Ochna monantha
Ochna monantha is 'n struik wat tot die Ochnaceae familie hoort. Die spesie is endemies aan noord en suidwes Tanzanië.
Awatsjinski
Awatsjinski (ook bekend as Awatsja of Awatsjinskaja Sopka, Russies: Авача, Авачинская сопка) is 'n aktiewe stratovulkaan op die Kamtsjatka-skiereiland in die Russiese Verre Ooste. Dit lê naby Petropawlofsk-Kamtsjatski, die hoofstad van Kamtsjatka-krai. Dit is saam met die naburige Korjakski-vulkaan aangewys as 'n Dekadevulkaan, wat van naderby ondersoek moet word vanweë hulle geskiedenis van uitbarstings en hulle nabyheid aan dig bevolkte gebiede.
Madagascar (rolprent)
Madagascar is 'n rekenaargeanimeerde familie-/buddy-rolprent van 2005 wat deur Eric Darnell en Tom McGrath geregisseer is. Die stemme van Ben Stiller, Chris Rock, David Schwimmer, Jada Pinkett Smith kom onder andere daarin voor. Die rolprent is deur Mireille Soria vervaardig en deur die verspreidingsfirma DreamWorks Pictures versprei. Die draaiboek is deur Mark Burton, Billy Frolick, Eric Darnell en Tom McGrath geskryf met musiek van Hans Zimmer, wat ook musiek vir die rolprente The Lion King en The Prince of Egypt gekomponeer het.
Avbob
Avbob (Afrikaanse Verbond Begrafnisonderneming Beperk) is ‘n Suid-Afrikaanse begrafnisonderneming en versekeringsaak.
2022 Verenigde State Grand Prix
Renuitslag
*1 George Russell het 'n tydstraf van vyf sekondes gekry (tydens sy kuipestop uitgedien) vir die veroorsaak van 'n botsing met Carlos Sainz jr. *2 Alexander Albon eindig die wedren as dertiende, maar kry 'n tydstraf van vyf sekondes vir voordeel behaal deur buite die baanmerkers te ry. *3 Pierre Gasly eindig die wedren as elfde, maar kry 'n tydstraf van tien sekondes omdat hy 'n gaping van meer as tien motorlengtes agter die veiligheidsmotor gelaat het. Gasly ontvang ook twee strafpunte op sy lisensie. *4 Mick Schumacher het 'n tydstraf van vyf sekondes gekry omdat hy te veel keer buite die baanmerkers gery het. Schumacher ontvang egter ook een strafpunt op sy lisensie. *5 Nicholas Latifi het 'n tydstraf van vyf sekondes gekry, omdat hy Mick Schumacher van die baan af gedwing het. *6 Lance Stroll kry 'n roosterstraf van drie plekke vir die volgende Grand Prix in Meksikostad, omdat hy 'n botsing met Fernando Alonso veroorsaak het. Bowendien ontvang hy ook twee strafpunte op sy lisensie.
Matthew Moy
Matthew Moy (gebore 3 Februarie 1984) is 'n Amerikaanse akteur. Hy is bekend vir sy rolle in die rolprent No Strings Attached (2011) en in die televisiereekse 2 Broke Girls (2011), Steven Universe (2013), en Marvel's New Warriors (2018).
Leopold Scholtz
Lewensloop
Scholtz het aan die Universiteit Stellenbosch, die ou Randse Afrikaanse Universiteit (nou die UJ) en die Universiteit van Leiden gestudeer. Hy het in 1978 ’n doktorsgraad in geskiedenis aan die Universiteit van Leiden in Nederland behaal op grond van ’n proefskrif oor generaal Christiaan de Wet as veldheer. In Leiden het hy ook sy toekomstige vrou, Ingrid (ook ’n historikus), ontmoet.
Mycale bidentata
Die spons behoort tot die genus Mycale en tot die familie Mycalidae. Die wetenskaplike naam van die spesie is die eerste keer geldig gepubliseer in 1905 deur Dendy.
Sigvermoë
Die saamgestelde oog
Akkommodasie vind nie by 'n ander tipe beeldvormende oog, soos die saamgestelde of fasetoog, plaas nie. Dié oog is saamgestel uit 'n aantal enkelvoudige oë (ommatidiums). Saamgestelde oë kom voor by alle geleedpotige diere, met uitsondering van die spinnekopagtiges, enkele insekordes en inseklarwes. Hierdie diere het enkelvoudige oë, bekend as oselli (enkelvoud osellus). Soos die saamgestelde oog, kan die osellus nie beweeg word nie. Die oë is by spinnekoppe sterk ontwikkel, maar die diere kry waarskynlik 'n baie onduidelik beeld van hul omgewing deurdat die lens onvolmaak is en daar betreklik min sintuigselle in die oog is.
Beeldkwaliteit
Die oog van gewerwelde diere - en veral dié van voëls is die gevorderdste en volmaakste gesigsintuig. Die oog kan egter net 'n reeks impulse oordra na die breinselle, waar die dier van die impulse bewus word, dit herken en met ander gewaarwordinge assosieer. 'n Organisme met 'n primitiewe senustelsel sal dus met die volmaakste oog nie meer inligting uit die ligprikkels kan haal nie as "daar is lig" of "daar beweeg iets". Die reaksies op prikkels uit die omgewing is ook meer beperk in vergelyking met dié van 'n organisme met 'n hoër ontwikkelde senustelsel.
Kleurwaarneming
Die vermoë om die verskillende golflengtes van lig - dit wil sê kleure - te onderskei, is aangetoon by werweldiere, inkvisse, sommige soorte krewe en die meeste soorte insekte; by soogdiere is die vermoë net by mensape en sommige ander ape goed ontwikkel. By insekte is aangetoon dat elke reseptorsel van 'n ommatidium 'n ander kleurgevoeligheid het. Enkele selle is vir geel gevoelig, ander vir blou of ultraviolet lig. Behalwe die kleur kan baie insekte ook die polarisasierigting van lig waarneem. Dit wissel met die stand van die son en word deur insekte gebruik by rigtingbepaling of navigasie.
Werking
Die oog is daartoe in staat om voorwerpe op verskillende afstande skerp of in fokus waar te neem. Die proses waardeur dit gedoen word, staan bekend as akkommodasie. Deur die sametrekking van die akkommodasiespier word die voorste oppervlak van die ooglens ronder gemaak, sodat die ligstrale meer gebreek word. Dit is gewoonlik nodig wanneer 'n voorwerp nader as ongeveer 5 m aan die oog is. Vir veraf voorwerpe ontspan die siliêrspier, die siliêrliggaam beweeg na agter, waar die omtrek van die oogbal groter is, en die elastiese lens word platter getrek. Dit vind gewoonlik onwillekeurig plaas.
Hulporgane
Die ooglede word dan deur 'n refleksbeweging gesluit. Gewoonlik sluit die ooglede met tussenpose van 2 tot 10 sekondes as reaksie op die uitdroging van die kornea (horingvlies).
Robert Mukes
Robert Mukes (gebore 14 Maart 1964) is 'n Amerikaanse akteur. Hy is bekend vir sy rolle in die rolprente House of 1000 Corpses (2003) en Coffin 2 (2017), en in die televisiereekse Weeds (2005) en Westworld (2016).
James Small
Jeug
Small is in Kaapstad gebore en was 'n leerling van Risidale Primary School en Greenside High School in Johannesburg. Op skool was hy in die sokkerspan, maar het na 'n uitval met 'n skeidsregter begin rugby speel. As tiener het hy ook gholf gespeel, maar dié het hom slegs in skuld gedompel, sodat hy op ouderdom 18 vir rugbyproewe aangemeld het.
Dood
Na 'n besoek aan Kaapstad is Small die aand van 9 Julie 2019 in 'n hospitaal in Bedfordview opgeneem na 'n blykbare hartaanval. Hy is teen 12:00 die volgende dag daar oorlede. Hy is oorleef deur sy twee kinders, Ruby (14) en Caleb (9), sy ouer suster Kelly en ma Vaughn.
Nina Vale
Nina Vale is 'n Amerikaanse aktrise. Sy is bekend vir haar rolle in die rolprente The Gay Falcon (1941), Cornered (1945), en Mysterious Intruder (1946).
Nowowasiljewo
Nowowasiljewo (Russies: Нововасильево) is 'n klein dorpie in Astrachan-oblast, Rusland wat tot die Moeltanowo Plaaslike Munisipaliteit behoort. Soos baie ander nedersettings in Wolodarski-rajon, is dit op 'n eiland in die Wolga-rivierdelta geleë.
Moraea petricola
Moraea petricola is 'n plant en geofiet wat tot die genus Moraea behoort. Die spesie is endemies aan die Wes-Kaap.
Mycale microsigma
Die spons behoort tot die genus Mycale en tot die familie Mycalidae. Die wetenskaplike naam van die spesie is die eerste keer geldig gepubliseer in 1988 deur Bergquist & Fromont.
Stephen Saad
Persoonlike lewe
Hy woon in Durban en spandeer tyd by sy privaatreservaat in die Sabi Sand-wildreservaat langs die Krugerwildtuin. Hy is getroud en het vier dogters.
Class Comics
Die uitgewery se titels sluit in Guardians of the Cube, Satisfaction Guaranteed, Camili-Cat, Naked Justice, Rapture, Deimos, Porky, Rainbow Country en The Pornomicon. Kunstenaars wie se werk deur die maatskappy uitgegee word, sluit in die Franse Logan en Max en die Spaanse Ismael Alvarez.
Virginia Vestoff
Virginia Vestoff (9 Desember 1939 – 2 Mei 1982) was 'n Amerikaanse aktrise. Sy was bekend vir haar rolle in die rolprente 1776 (1972) en A Wedding (1978), en in die televisiereekse The Doctors (1963) en Dark Shadows (1966).
Nerine masoniorum
Die plant blom gewoonlik in Februarie/Maart en dra die pienk blomme vir drie weke waarna dit saad skiet. Die blare is baie dun en grasagtig. Dit is 'n gewilde plant om te kweek, veral in rotstuin en houers. Die plant is bladwisselend.
Ulawun
Ulawun is 'n basaltiese en andesitiese stratovulkaan in die provinsie Wes-Nieu-Brittanje, op die eiland Nieu-Brittanje, in Papoea-Nieu-Guinee.
NG gemeente Brackenfell
Die NG gemeente Brackenfell is 'n gemeente in die Nederduitse Gereformeerde Kerk se Sinode van Wes-Kaapland.
Groei
Die saal wat die gemeente van die CJV present gekry het, is tot ’n netjiese en gerieflike plek van aanbidding verbou en verfraai. Die ywerige jongmense het ook ’n orrel en klavier aan die gemeente geskenk. Deur hartlike samewerking en ’n jaarlikse toelae uit die Hulpbehoewendegemeentefonds kon die gemeente darem kop bo water hou en nog skuld afbetaal. Hulle het met ’n bruidskat van £1000 van Kuilsrivier begin en binne vyf het hulle ’n pastorie op 1,5 morg besit en ’n doeltreffende kerksaal waarop daar £2500 skuld gerus het.
Gevlekte skaapsteker
Voorkoms
Die skaapboere het vir die skaapsteker sy naam gegee; hulle het geglo dat skape wat as gevolg van slangbyt dood is deur die gevlekte skaapsteker gebyt is. Dit is die waarskynlik die Kaapse kobra wat die skape gepik het.
Nerine
Spesies
Daar is 25 spesies wat aan die genus behoort:
Korni (Astrachan-oblast)
Korni (Russies: Корни. Kasaks: Көрін) is 'n klein Kasakse dorpie in Astrachan-oblast, Rusland wat tot die Nowinka Plaaslike Munisipaliteit behoort. Soos baie ander nedersettings in Wolodarski-rajon, is dit op 'n eiland in die Wolga-rivierdelta geleë.
Ochna polyneura
Ochna polyneura is 'n struik of klein boompie wat tot die Ochnaceae familie hoort. Die spesie is inheems aan Malawi, Mosambiek, Tanzanië en Zimbabwe.
Helen McCrory
McCrory sterf op ouderdom 52 aan kanker by haar huis in Londen op 16 April 2021.
Libra (kriptogeldeenheid)
Geldeenheid
Die plan is dat die Librabewys (token) ondersteun word deur finansiële bates soos 'n mandjie geldeenhede, en Amerikaanse tesourie-effekte in 'n poging om onbestendigheid te vermy. Facebook het aangekondig dat elkeen van die vennote 'n aanvanklike VSA $ 10 miljoen sal inspuit, dus Libra het volle bate steun op die dag wat dit geloods word.
NG gemeente Kraaifontein
Agtergrond
Oorspronklik was die gemeente ’n buitewyk, deels van Stellenbosch en deels van die Paarl, ongeveer vyftien myl van die hoofkerk. In die dertigerjare is Durbanville-gemeente vergroot om ook die wyk Kraaifontein (ongeveer vyf myl ver) in te sluit. Van vroeë jare af is elke maand ’n diens in die skoolgeboutjie gehou, en hierdie gebruik het voortgeduur nadat Kraaifontein onder Durbanville geressorteer het. Toe het die destydse tak van die CJV op die gedagte gekom om ’n kerksaaltjie daar te stel op ’n stuk grond wat jare tevore vir kerklike gebruik geskenk is. Toestemming is van die kerkraad van Durbanville verkry, wat ook ’n kommissie aangestel het om toesig te hou; en op 22 Desember 1934 is die hoeksteen van die kerksaal deur ds. P.J. van der Merwe, destyds leraar van Durbanville, gelê.
Die gemeentelede in die wyk Kraaifontein het hulle verantwoordelik gehou en beywer om die saal af te betaal, en enige maande later kon dit tot diens van die gemeente ingewy word teen ’n koste van £450. Vanaf Omstreeks 1942 is die dienste halfmaandeliks gehou en die Heilige Nagmaal elke drie maande daar gevier.
Nerine angustifolia
Die berglelie (Nerine angustifolia) is 'n geofiet wat tot die Amaryllidaceae familie hoort. Die spesie is inheems in Gauteng, KwaZulu-Natal, Mpumalanga, Oos-Kaap, die Vrystaat asook Eswatini en Lesotho.
Ochna kirkii
Ochna kirkii is 'n struik wat tot die Ochnaceae familie hoort. Die spesie is inheems aan Kenia, Mosambiek en Tanzanië.
Oromo
Oromo (Afaan Oromoo, [ʌfɑːn ɔrɔmoː], letterlik: "mond (taal) van Oromo") is nog voor Somalies die belangrikste Koesjitiese taal wat deur sowat 17,5 miljoen mense in Ethiopië, Kenia en Somalië aan die Horing van Afrika gepraat word. Dit word deur die Oromovolk gepraat en gebruik sedert 1991 die Latynse alfabet. Vroeër is ook die Ge'ez-skrif en die Arabiese alfabet gebruik. Oromo is die mees verspreide taal van Ethiopië. Oromo word as 'n Laagland Oos-Koesjitiese taal gekategoriseer met die naaste verwante Afar, Saho en Somalies.
Oromo (volk)
Die Oromo (Oromo: Oromoo; Ge'ez: ኦሮሞ; ’Oromo) is 'n etniese groep inheems aan die suidelike en sentrale hooglande van Ethiopië, veral in die Oromiastreek. Volgens die nasionale sensus van 2007 leef sowat 25,5 miljoen Oromo in Ethiopië, sowat 34,4% van dié land se bevolking. Hulle praat Oromo, 'n Koesjitiese taal binne die Afro-Asiatiese taalfamilie, as moedertaal.
Gwen Welles
Gwen Welles (4 Maart 1951 – 13 Oktober 1993) was 'n Amerikaanse aktrise. Sy was bekend vir haar rolle in die rolprente California Split (1974), Nashville (1975), Desert Hearts (1985), en New Year's Day (1989).
Ochna macrocalyx
Ochna macrocalyx is 'n struik wat tot die Ochnaceae familie hoort. Die spesie is inheems aan Kenia, Malawi, Mosambiek, Tanzanië, Zambië en Zimbabwe.
Ochna leucophloeos
Die plant het twee subspesies:
Moraea pyrophila
Moraea pyrophila is 'n plant en geofiet wat tot die genus Moraea behoort en is deel van die fynbos. Die spesie is endemies aan die Wes-Kaap en kom van Piketberg tot by Bredasdorp voor. Die plant het 'n voorkomsgebied van 20 000 km² en blom egter net na dit gebrand het.
Nowinka (Astrachan-oblast)
Nowinka (Russies: Новинка) is 'n Kasakse dorpie in Astrachan-oblast, Rusland. Dit is die setel van die gelyknamige Nowinka Plaaslike Munisipaliteit wat nog drie kleiner nedersettings insluit. Soos baie ander nedersettings in Wolodarski-rajon, is dit op 'n eiland in die Wolga-rivierdelta geleë.
Mary Merrall
Mary Merrall (5 Januarie 1890 – 31 Augustus 1973) was 'n Engelse aktrise. Sy was bekend vir haar rolle in die rolprente Dr. O'Dowd (1940), Dead of Night (1945), The Life and Adventures of Nicholas Nickleby (1947), en Badger's Green (1949).
Moraea radians
Moraea radians is 'n plant en geofiet wat tot die genus Moraea behoort en is deel van die renosterveld. Die spesie is endemies aan die Wes-Kaap en kom van Robertson tot by McGregor voor. Die plant het 'n voorkomsgebied van slegs 20 km². Daar is vier subpopulasies waarvan nie een meer as 50 plante bevat nie. Die totale populasie is nie meer as 450 plante nie. Die plant het habitat afgestaan aan gewasverbouing, veral die aanlê van wingerde en aanplant van boorde.
Operasie Allied Force
Agtergrond
Die Verenigde Nasies het met 'n formele oplossing vorendag gekom. Resolusie 1160 het die beëindiging van alle vyandelikhede en die begin van 'n politieke proses om geskille en eise tussen die partye te besleg, geëis. Dit is deur die betrokke partye geïgnoreer. Die Serwiërs en die UÇK het hul onderlinge stryd verskerp. Binne 'n paar maande is honderde burgerlikes dood en meer as 300 000 verplaas. Op 23 September 1998 het die VN resolusie 1199 aangeneem. Dit het 'n beroep op die partye gedoen om alle gevegte te staak en het gepaardgegaan met die aankondiging van moontlike sanksies. Daar was geen reaksie hierop nie.
Daar is vinnig opgetree; vliegtuie van 12 NAVO-lande was rondom die Balkan gestasioneer en 14 lande het logistieke ondersteuning verskaf. Op 27 Oktober 1998 is meer as 300 vliegtuie by basisse in Frankryk, Duitsland, Griekeland, Italië en Engeland ontplooi, asook op vliegdekskepe in die Adriatiese See.
Onder hierdie druk het Serwië en Montenegro president Milosevic op 15 Oktober 1998 ingestem tot 'n wapenstilstand, onttrekking van die weermag uit Kosovo en die internasionale verifikasie hiervan. NAVO en die Organisasie vir Veiligheid en Samewerking in Europa (OVSE) het daarna 'n ooreenkoms met Serwië en Montenegro onderteken.
Nthato Motlana
Lewe onder Apartheid
Hy het polities aktief geword by Fort Hare toe hy by die ANC-jeugliga aangesluit het en later die sekretaris daarvan geword het. Hy is saam met Nelson Mandela deur die Apartheidsregime verhoor tydens die Defiance Campaign van 1951–52. Hy het 'n prominente rol gespeel tydens die Soweto-opstand as lid van die Black Community Program en die Black Parent' Association wat daartoe gelei het dat hy en sy vrou aangehou is en na die ineenstorting van die Soweto Urban Bantu Council, een van die lede van die Soweto Komitee van Tien in Junie 1977. As stigterslid van die Swart Gemeenskapsprogram was die doelwit om swart Suid-Afrikaners ekonomies te bemagtig, en hy stig Phaphama Africa Commercial Enterprises, Lesedi Clinic (die eerste swart besit, private luukse hospitaal in die land), en Sizwe Medical Aid (die eerste mediese fonds in swart besit in Suid-Afrika).
Lewe na Apartheid
Na apartheid het Motlana 'n leidende rol in die stigting van die New African Investments Limited, of NAIL, geneem, wat baie voorheen wit bestuurde korporasies teen onder markwaarde gekoop het. Dit het Suid-Afrika se grootste koerant The Sowetan ingesluit. As gevolg van sy groot sukses in besigheid het Motalana die bynaam "Vader van Swart Ekonomiese Bemagtiging" verdien.
Gelada
Die gelada word sowat 70 tot 74 cm lank. Hul hoofvoedsel is gras, die enigste primaatsoort wat van gras leef. Geladas hou in groepe met aan die hoof daarvan ’n dominante mannetjie wat waak oor sy harem en nageslag. Mannetjies wat ’n trop oorneem, bring die kleintjies van sy voorganger om die lewe. Wyfies wat nog dragtig is van die vorige leier, kan hierdie lot vryspring deur spontaan ’n miskraam te kry, die sogenaamde Bruce-effek.
Sideriese jaar
Voor die ontdekking van aksiale presessie deur Hipparchos in die Hellenistiese tydperk, was die verskil tussen die sideriese en tropiese jaar onbekend. Premoderne kalenders sou die tyd van die jaar vir saai, oes, ens. aandui na aanleiding van die eerste waarneming van sterre; dus het hulle eintlik die sideriese jaar gebruik.
Sizi Boegor
Sizi Boegor (Russies: Сизый Бугор) is 'n Kasakse dorpie in Astrachan-oblast, Rusland. Dit is die setel van die gelyknamige Sizi Boegor Plaaslike Munisipaliteit wat nog vier kleiner nedersettings insluit. Soos baie ander nedersettings in Wolodarski-rajon, is dit op 'n eiland in die Wolga-rivierdelta geleë. Die dorpie se naam kom van die Russiese woorde vir "grys heuwel".
Maori-kultuur
Geskiedenis
Die Maori's se kultuurgeskiedenis is onlosmaaklik verbind aan die kultuur van Polinesië as 'n geheel. Die Nieu-Seelandse eilandgroep vorm die suidwestelike hoek van die Polinesiese Driehoek, 'n groot deel van die Stille Oseaan met drie eilandgroepe by sy hoeke: die Hawaise Eilande, Rapa Nui (Paaseiland) en Nieu-Seeland (Aotearoa in Maori). Die baie eilandkulture in die Polinesiese Driehoek het soortgelyke tale wat afstam van 'n proto-Maleis-Polinesiese taal wat 5 000 jaar gelede in Suidoos-Asië gepraat is. Polinesiërs het ook kultuurtradisies gedeel soos godsdiens, sosiale organisasie, mites en materiële kultuur. Antropoloë glo alle Polinesiërs stam af van 'n protokultuur van die suidelike Stille Oseaan wat deur 'n Austronesiese (Maleis-Polinesiese) volk ontwikkel is wat uit Suidoos-Asië migreer het. (Ander Polinesiese hoofkulture sluit dié in van Rapa Nui (nou bekend as Paaseiland), Hawaii, die Marquesaseilande, Samoa, Tahiti, Tonga en die Cookeilande.) Oor die laaste vyf millenniums het proto-Polinesiërs en hulle afstammelinge 'n reeks ingewikkelde en merkwaardige transoseaniese trektogte deurgemaak. Die finale dele van dié togte het oor ekstreme en ongeëwenaarde afstande plaasgevind: na Hawaii, Rapa Nui en Aotearoa.
Kolonisasie, van c. 1800
duimnael|170px|links|'n Maori-voorouer, uitgebeeld in 'n houtsneewerk by die Tamatekapua-vergaderhuis in Ohinemutu, Rotorua, omstreeks 1880. Ná 1800 het walvisbote van Amerika, Frankryk, Noorweë, Spanje en die Oos-Indiese Kompanjie gereeld besoek afgelê. Dit het voordelige toestande vir handel geskep. Kontak met Europeërs het die Maori's in staat gestel om toegang te kry tot die materiële kultuur van Groot-Brittanje, destyds die gevorderdste nywerheidsland ter wêreld. Staalvoorwerpe en komberse is aanvanklik vir vis verruil.
Maori-gebruike, -reëls en -waardes, bekend as tikanga, is nie erken nie omdat dit moeilik by soortgelyke Europese begrippe ingepas het en vloeibaarder was. 'n Nuwe stel wette het die aanvaarbare norme van die nuwe, meerkulturele land daargestel en die Maori-kultuur verander. "Die juridiese gesag het eenvoudig ontken dat tikanga bestaan, die wetgewende gesag het aspekte van tikanga onderdruk en saam het hulle die sosiale strukture van die Maori's verander waarin tikanga bestaan het; die algehele uitwerking daarvan was die sosiale, ekonomiese, spirituele en politieke degradasie van die Maori-gemeenskap. Tot vandag het die Maori's nog nie herstel van dié onderdrukking van tikanga nie."
Marginalisasie en renaissance, c. 1900 tot tans
Benewens werk was die ander aanloklikhede van verstedeliking die monetêre, ontspannings- en lewenstylaantrekkings van die stad. Baie Maori's het gevoel sukses lê in die stad eerder as op die platteland. King beskryf dit as 'n "fantasieaansteking – die werklikheid het nie met die mite ooreengestem nie, maar dit het nie die fantasie of die migrasie beëindig nie".